OpenLLM-France/wikimedia huggingface dataset:
# Klamidiasi

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Klamidiasia Chlamydia trachomatis bakterioak eragindako gaixotasun infekziosoa da, harreman sexualen bidez transmititzen dena, eta traktu urogenitalari erasotzen diona.
Munduko herrialde garatuetan, klamidiasia sexu bidez transmititzen diren gaitzen artean ohikoena da, eta jende gehiagori erasaten diona, sifili, gonokozia, HIESa edo herpes genitalaren aurretik.
Chlamydia trachomatis bakterioak serotipo asko ditu. Serotipo batzuek trakoma izeneko gaitza sortzen dute, itsueria eragin dezakeen begien infekzio larria. Bakterio horren D eta K-ren arteko serotipoek, aldiz, klamidiasi izenaz ezagutzen diren infekzio genitalak eragiten dituzte. Beste serotipo batzuek, azkenik, linfogranuloma benereo izeneko gaitza sortzen dute, sexu bidez ere transmititzen dena, baina klamidiasien taldetik at sailkatzen dena.

## Sintoma klinikoak

Gaitzaren inkubazio epea aste bat eta hiru aste bitartekoa da.
Klamidiasiak ez du beti sintomak sortzen, infekzio asko sintomarik gabekoak baitira. Sintomak agertzen direnean, gizonezkoen artean uretritisarenak eta epididimitisarenak ohikoenak dira (uretritisak erremina sortzen du txiza egitean eta gernu-maiztasuna areagotzen du; epididimitisak mina eragiten du barrabiletan). Emakumezkoen artean uretritisarenak, zerbizitisarenak eta baginitisarenak (baginaren odol-jarioak, erremina txiza egiterakoan eta gernu-frekuentziaren handitzea). Gaixotasun inflamatorio pelbikoa ere ager daiteke emakumeengan. Bai gizonengan bai emakumeengan ohikoa da muki-jarioa agertzea, uretratik edo baginatik datorrena.
Infektatuta dauden emakume haurdunek ume jaioberria sarri kutsatzen dute erditzerakoan: umeak begien infekzioa (konjuntibitisa) edo pneumonia izan ditzake jaiotzean, erditze-kanalean dauden mikrobioez kutsatzen baita.

## Diagnostikoa

Sintoma klinikoek bakarrik ezin dute diagnostikoa ziurtatu. Bakterio eragilearen kultiboa zaila denez (klamidiak ez baitira hazten ohiko hazkuntza-inguruetan, kultibo zelularrak behar baitituzte), proba serologikoaren bidez diagnostikatzen da gaitza (ELISAren bitartez, adibidez). Azido nukleikoen hibridazioaren proba eta PCR-a ere erabiltzen dira sarritan.

## Tratamendua

Diagnostikoa baieztatutakoan, tratamendu antibiotikoa ezartzen da: azitromizina eta doxiziklina dira gehien erabiltzen diren antibiotikoak, eritromizinaz gain.

## Kanpo estekak

* Datuak: Q153356
* Multimedia: Chlamydia infections / Q153356
# New Orleanseko eraso terrorista (2025)

New Orleansen eraso terrorista 2025eko urtarrilaren 1ean izan zen. Gutxienez hamasei lagun hil ziren erasoan, bi polizia-agente barne. Erasoa goizaldean izan zen, Euskal Herriko 10:00etan, Urte Berriaren ospakizunekin batera.

## Gertakizunak

Erasotzaileak hiriaren erdigunean zeuden ehunka lagunen aurka egin zuen, ziztu bizian autoan zihoala; hamabost pertsona hil zituen, eta 35 pertsona baino gehiago zauritu. AEBetako hedabideen arabera, Poliziak tirokatuta hil zuten erasotzailea. New Orleansko agintariek jakinarazi zutenez, erasotzaileak auto batean ziztu bizian zihoala egin zuen oinezkoen aurka, hiriaren erdialdeko Bourbon Street eta Canal Street kaleetan. Urte berriaren harira, ospakizun mordoa zeuden eremu horretan.
Ondoren, gidariak furgonetatik alde egin zuen, eta tiro egin zuen agenteek tiro egin aurretik. Susmagarriak Estatu Islamikoaren bandera bat zeraman kamionetan.
Urte berriaren inguruko ospakizunak ez ezik, New Orleansen unibertsitate ligako futbol amerikarreko Sugar Bowl txapelketa egitekoak ziren egun berean, eta, milaka lagun hori ikustera joanak ziren hirira.

## Hiltzailea

FBI Ikerketa Bulego Federalak atzo bertan jakinarazi zuen erasotzailea erasoa egin eta gutxira hil zela, Poliziak tirokatuta. Hari buruzko xehetasunak zabaldu ziren sare sozialetan eta AEBetako hedabideetan, eta iturri ofizialek baieztatu egin zituzten. Texasko militar ohi Shamsud Din Jabbarrek egin zuen erasoa, hamahiru urte egin zituen AEBetako armadan militar ohia; tarte horretan, urte bat eman zuen Afganistanen, 2009tik 2010era. Joe Biden AEBetako presidenteak bart prentsaurreko batean ziurtatu duenez, «lotura estua» dauka EI Estatu Islamikoarekin.

## Erreakzioak

Nazioartean eragin handia izan du New Orleansen izandako erasoak. Munduko lider mordo batek egin dituzte horren inguruko adierazpenak. Erresuma Batuko lehen ministro Keir Starmerrek doluminak eman dizkie biktimen senideei, eta Erresuma Batuko Atzerri idazkari David Lammyk, halaber, eskua luzatu die AEBetako Poliziari eta FBIri. Antzera mintzatu dira Alemaniako kantziler Olaf Scholz eta Frantziako presidente Emmanuel Macron. «Terrorismoak New Orleans astindu du», esan du Macronek.
NATO Ipar Atlantikoko Itunaren Erakundeko idazkari nagusi Mark Ruttek eta Mexikoko presidente Claudia Sheinbaumek ere doluminak helarazi dizkiete biktimen senideei. Egiptok, Qatarrek eta Saudi Arabiak erasoa gaitzesteko komunikatuak zabaldu dituzte, nork bere aldetik; «indarkeria bidezko eta mota guztietako ekintza terrorista oro» deitoratu dute.

## Erreferentziak

* ↑ https://cadenaser.com/nacional/2025/01/01/varios-victimas-tras-un-atropello-multiple-en-la-celebracion-de-ano-nuevo-en-nueva-orleans-cadena-ser/
* 1 2 3 «Gutxienez hamabost lagun hil dira New Orleansen, «eraso terrorista» batean», Maddi Iztueta.
* ↑ https://www.bbc.com/mundo/articles/c5yd66l0z37o
* 1 2 3 «Bidenek esan du New Orleanseko erasotzaileak lotura duela Estatu Islamikoarekin», Maddi Iztueta.

## Kanpo estekak

* Harrapaketaren unea Youtuben.
* Datuak: Q131611708
* Multimedia: 2025 New Orleans truck attack / Q131611708
# Madame d'Aulnoy

Madame d'Aulnoy (jaiotza-izena: Marie-Catherine le Jumelle de Barneville) (Barneville, 1650 inguruan - Paris, 1705) frantses idazlea izan zen. Senarra hiltzen saiatzea leporatu zioten eta erbesteratua bizi behar izan zuen, Espainian lehenbizi eta Ingalaterran gero (1669-1685). Egonaldi horiek gai harturik oroitzapen-liburuak ondu zituen: Mémoires de la cour d´Espagne (1690), Relation du voyage en Espagne (1691) eta Mémoires de la cour d´Angleterre (1695). Frantziara itzulirik, arrakasta handia izan zuen eleberri bat argitaratu zuen: Histoire d´Hippolyte, comte de Douglas (1690). Ezagunak dira, bestalde, haren Conts de fées edo Les Fées à la mode (1697), haurrei zuzenduriko ipuin xarmagarriak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q260006
* Multimedia: Madame d'Aulnoy / Q260006
# 1977ko Italiako Giroa

1977ko Italiako Giroa Itzuli Handi honen 60. edizioa izan zen. 1977ko maiatzak 20 eta ekainak 12 artean ospatu zen, sarrerako bat eta horietako lau bikoitzak izan ziren 22 etapatan banatutako 3884,5 kilometroko ibilbidea eginez. Itzulia Monte di Procidan hasi eta Milanen amaitu zen.
140 txirrindularik parte hartu zuten 10 txirrindulariko 14 taldetan banatuta, proba 121ek amaitu zutelarik.
Garailea Michel Pollentier izan zen, proba 107 ordu 27 minutu eta 16 segundotan bete zuena 36,150 kilometro orduko abiaduran.

## Sailkapen nagusia

Clasificación general :
| 1. Belgika Michel Pollentier | 107h 27' 16" |
| 2. Italia Francesco Moser | a 2' 32" |
| 3. Italia Gianbattista Baronchelli | a 4' 02" |
| 4. Italia Alfio Vandi | a 7' 50" |
| 5. Italia Wladimiro Panizza | a 7' 56" |
| 6. Belgika Ronald De Witte | a 10' 04" |
| 7. Italia Walter Riccomi | a 12' 28" |
| 8. Italia Claudio Bortolotto | a 13' 41" |
| 9. Italia Mario Beccia | a 13' 48" |
| 10. Italia Wilmo Francioni | a 16' 11" |

## Kanpo estekak

* Datuak: Q1086576
# Vyšné Nemecké

Vyšné Nemecké Eslovakiako udalerri bat da, Sobranceko barrutian kokatuta. 4,63 km²ko azalera du eta 235 biztanle 2017ko datuen arabera.

## Historia

Idatzizko lehen aipamena 1372. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q999373
* Multimedia: Vyšné Nemecké / Q999373
# 1976ko Italiako Giroa

1976ko Italiako Giroa Itzuli Handi honen 59. edizioa izan zen. 1976ko maiatzak 20 eta ekainak 12 artean, horietako bi bikoitzak izan ziren 22 etapatan banatutako 4162 kilometroko ibilbidea eginez. Itzulia Catanian hasi eta Milanen amaitu zen.
120 txirrindularik parte hartu zuten 10 txirrindulariko 12 taldetan banatuta. Proba 86k amaitu zuten.
Garailea Felice Gimondi izan zen, proba, batez beste, 34,692 kilometro orduko abiaduran bete zuena. Bere hirugarren eta azken giroa izan zen.
Kas taldeko Juan Manuel Santisteban Catanian hil zen maiatzak 26an horretatik oneratzerik lortu ez zuen garezurreko traumatismo larri bat eragin zion erorketa oso larri baten ondoren. 1952ko Italiako Giroan Orfeo Ponsin hil ondoren, Santisteban izan zen Italiako Giroan hil zen bigarren txirrindularia.
Puntukako sailkapena Francesco Moserrentzat izan zen, mendikoa Andrés Olivarentzat, gazteena Alfio Vandirentzat eta taldekakoa Brooklinentzat.

## Sailkapen nagusia

Sailkapen nagusia :
| 1. Felice Gimondi | 119h 58' 15" |
| 2. Johan De Muynck | a 19" |
| 3. Fausto Bertoglio | a 49" |
| 4. Francesco Moser | a 1' 07" |
| 5. Gianbattista Baronchelli | a 1min 35s |
| 6. Wladimiro Panizza | a 2min 35s |
| 7. Alfio Vandi | a 4min 07s |
| 8. Eddy Merckx | a 7min 40s |
| 9. Walter Riccomi | a 8min 49s |
| 10. Joan Pujol Pagés | a 8min 50s |

## Erreferentziak

* ↑ (Gaztelaniaz) Gotor, José Luis. (1976/05/22). «Santisteban muerto en el Giro» El País.

## Kanpo estekak

* Datuak: Q1086875
# Bertrand Blier

Bertrand Blier (Boulogne-Billancourt, 1939ko martxoaren 14a - Paris, 2025eko urtarrilaren 20a) Frantziako zinema zuzendari eta gidoigilea izan zen, film onenaren eta zuzendari onenaren César Sariak lortu zituena.
Bernard Blier antzezlearen semea. Umore zinikoa eta lotsagabea da bere filmen ezaugarri aipagarriena.

## Filmografia

* 1963 : Hitler, connais pas (dokumentala)
* 1966 : La Grimace (film laburra)
* 1967 : Si j'étais un espion (Breakdown)
* 1974 : Les Valseuses
* 1976 : Calmos
* 1978 : Préparez vos mouchoirs
* 1979 : Buffet froid
* 1981 : Beau-père
* 1983 : La Femme de mon pote
* 1984 : Notre histoire
* 1986 : Tenue de soirée
* 1989 : Trop belle pour toi
* 1990 : Merci la vie
* 1993 : Un, deux, trois, soleil
* 1996 : Mon homme
* 2000 : Les Acteurs
* 2003 : Les Côtelettes
* 2005 : Combien tu m'aimes ?
* 2010 : Le Bruit des glaçons
* 2019 : Convoi exceptionnel

## Erreferentziak

* ↑ Lur entziklopedietatik hartua.
* Datuak: Q432246
* Multimedia: Bertrand Blier / Q432246
# Txaloa

Ezkila-mihia ezkilaren edo zintzarriaren barnean dilindan dagoen atala da.
# Muscle car

Muscle car (euskaraz literalki Gihar-auto), 1960ko hamarkadan AEBetan sortutako auto mota bat deitzeko izendapena da. Australian ere nahiko hedatuak dauden autoak dira.
Bildumazaleen artean oso estimatuak dira, bereziki AEBetan.
Beren urrezko aroa 1960ko hamarkada eta 1970eko hamarkada izan ziren, azken hamarkada horren amaieran gainbehera jasan zuten, 1980ko hamarkada eta 1990eko hamarkadan nolabaiteko berpizkundea izan zuten, eta gaur egun muscle car auto garaikideak egon arren, estimatuenak hamarkada horietako modeloak dira.

## Izena

Izena kirol-autoen ezaugarriak eta duten itxura "gihartsuari" zor die, horrek estetika oldarkorra eta nabarmena ematen die.

## Ezaugarriak

* Potentzia handiko motorrak eta estatubatuar klase ertainentzako eta gazteentzako salmenta prezio erlatiboki nahiko erosgarria dute. Bai behintzat, Ferrari, Porsche edo Lamborghini bezalako europar kirol-auto garestiekin parekatuz gero). Alegia, AEBetan muscle car bat erosteko ez da aberatsa izan beharrik, hortik beren ospea eta klase ertainek auto mota hauekiko duten estimua eta zaletasuna.
* Estatubatuar autoak dira, 1960ko eta 1970eko hamarkadetako modeloak, eta bereziki 1964–1973 artekoak.
* Ez dute luxu handiegirik, bi atekoak dira, barnealdean askok gidariarentzako eserleku bakarra dute, nahiz eta bi edo lau-bost pertsonentzako eserlekuak dituzten modeloak ere egon.
* V8 motorrak dauzkate, batzun batzuk baita V6 motorrak ere.
* Atzeko gurpiletako trakzioa dute.
* Tamaina ertain edo handiko autoak dira.
* Jende askok beren modeloa pertsonalizatu edo tuneatu egiten du.
* Lerro zuzeneko lasterketerako diseinatuak daude, horregatik maiz legezkanpoko kale lasterketan erabiliak dira.

## Modeloak

Muscle car motako modelo nabarmen eta ezagunen artean honakoak daude: Chevrolet Camaro, Chevrolet Chevelle, Dodge Charger, Dodge Challenger, Ford Mustang, Ford Torino, Pontiac GTO eta AMC Javelin.

## Zinema

Honako film hauetan muscle car autoak agertzen dira: Bullitt (1968), Mad Max (1979), The Dukes of Hazzard (1979-1985eko telesaila), The Dukes of Hazzard (2005eko filma), Death Proof (2008) eta The Fast and the Furious (film saila).

## Kanpo estekak

* Datuak: Q1072763
* Multimedia: Muscle cars / Q1072763
# Ictitherium

Ictitherium Hyaenidae familiako ugaztun haragijaleen genero bat izan zen, Trouessartek 1897an definitu zuena. Generoaren espezieak Eurasian eta Afrikan bizi izan ziren Miozeno Ertainetik Pliozenoaren hasierara arte (duela 12,7 — 5,3 milioi urte).
Espezimenak 1,2 metro inguru luze ziren, eta zibeta baten antz handiagoa zuten hienena baino, hanka laburreko gorputz luzea baitzituzten. Hortzak ikusita, intsektujaleak izango ziren. Ictitherium genero arrakastatsua eta ugaria izan zen, eta sarritan honen fosil ugari aurkitu ziren leku berean. Ziur asko, jatorrizko hiena hau gizarte-ordenako taldeetan bizi zen, bere ahaide modernoen antzera.

## Espezieak

* I. viverrinum (espezie tipo)
* I. syvalense
* ?I. arambourgi
* ?I. gaudryi
* ?I. hipparionum
* ?I. orbingyi
* ?I. sinence
* ?I. preforfex

## Erreferentziak

* ↑ Turner, Alan; Antón, Mauricio. (2004). Evolving Eden. An Illustrated Guide to the Evolution of the African Large-Mammal Fauna. New York: Columbia University Press ISBN 0-231-11944-5..
* ↑ (Ingelesez) Paleobiology Database: Ictitherium basic info. .
* ↑ (Ingelesez) Palmer, D., ed. The Marshall Illustrated Encyclopedia of Dinosaurs and Prehistoric Animals. Londres: Marshall Editions, 221 or. ISBN 1-84028-152-9..

## Kanpo estekak

* Datuak: Q135599
* Multimedia: Ictitherium / Q135599
# Proteles amplidentus

Proteles amplidentus Hyaenidae familiako ugaztun haragijale bat izan zen, Werdelinek ets Solouniasek 1991n definitu zutena. Pliozeno eta Pleistozeno artean bizi izan zen, egungo Hegoafrikan, non duela 1,5 milioi urteko fosilak aurkitu diren Swartkrans kobazuloan.
Proteles amplidentus gaur egungo lur otsoaren antzekoa zen alderdi gehienetan, baina masaileko hortzak ez zituen hain murriztuak.

## Erreferentziak

* ↑ Kingdon, Jonathan. (2014). Mammals of Africa: Volume V: Carnivores, Pangolins, Equids and Rhinoceroses. Bloomsbury Publishing, 282 or. ISBN 9781408189948..
* ↑ Paleontology and Geology of Laetoli: Human Evolution in Context Volume 2: Fossil Hominins and the Associated Fauna. Springer Netherlands, 220 or. ISBN 9789048199624..
# Mikel Lopetegi

Mikel Lopetegi Gereka "Urra" (Zarautz, Gipuzkoa, 1997) harri-jasotzaile gipuzkoarra da. Gaur egungo Euskal Herriko Harri Txikien txapelduna da.

## Lorpenak
### Txapelketak

* Euskal Herriko Harri Txikien Txapelketa (6): 2018, 2019, 2020, 2021, 2022, 2023.
* Gipuzkoako Harri Txikien Harri-Jasotze Txapelketa (5): 2019, 2020, 2021, 2022, 2023.
* Binakako Harri Jasotze Txapelketa (1): 2021 (Iñigo Eizagirre Askaray "Eiza"-rekin batera).
* Gabonetako Harri jasotzaile Txapelketa (2): 2017, 2019

### Bestelako harri-jasotze txapelketak

* Igeldoko Harria (4): 2018, 2022, 2023, 2024
* Iraetako Errota Harria Harri-Jasotze Txapelketa (3): 2020, 2022, 2025
* Zarauzko Bi Harri Txapelketa (4): 2021, 2022, 2023, 2024
* Mallabiko Harri-Jasotze Txapelketa - Mallabiko Harri Txikiko Sariketa (5): 2019, 2020, 2021, 2022, 2023
* Elgoibarko Harri-Jasotze txapelketa (San Bartolomeetako Sariketa) (2): 2018, 2023
* Ergobiako Harri Beltza Harri-Jasotze Txapelketa (4): 2018, 2021, 2022, 2023
* ZARAUZKO KIROL ELKARTEA Harri-Jasotze Txapelketa (binaka) (1): 2019, Iñigo Eizagirre Ascaray "Eiza"-rekin batera.
* Hiru Hamarreko Harri Jasotze Txapelketa (1): 2020 (Aian jokatu zen finala eta aurretiazko sailkatze-jardunaldiak Leaburu eta Beizaman izan ziren).
* Hiru Zortzi Arroako Harri Jasotze Txapelketa (2): 2021, 2022
* Harri-Jasotzaileen Txintxarri Saria (binaka) (1): 2022, Jon Unanue "Goenatxo III.a"-rekin.

## Lortutako sariak

* Zarauzko Kirol Sariak (2018): Kirolaririk onena (2019ko otsailaren 21ean jaso zuen sari hau, Zarauzko Kulixka jatetxean ospatutako galan).
* 2019ko abenduaren 31n irabazi zuen "Gabonetako Harri Jasotzaile Txapelketa" bigarrenez. Gainera, errekorra ondu zuen; eta, horri esker, bere gorputz pisua (99'1 kg) ardo botilatan eskuratu zuen Viña Laguardia upategi arabarraren eskutik.

## Kanpo estekak

* https://www.youtube.com/watch?v=q8Kraa3kB0E&ab_channel=Anbune
* https://www.youtube.com/watch?v=Y0mphIccOog&ab_channel=Anbune
* https://www.diariovasco.com/costa-urola/zarautz/urra-nagusi-hiru-20200806004814-ntvo.html
* https://www.youtube.com/watch?v=51FMOWwEDEY
* https://karkara.eus/aia/1684744022704-mikel-lopetegik-irabazi-du-aian-jokatu-den-gipuzkoako-harri-txikien-txapelketa?fbclid=IwAR0k3dw3rqKXbSJfg26nZvVkcS9XDoABlqs6RT0-YmLFHB7d2mq-5rUCAio
* Datuak: Q58463777
# Armand Desmet

Armand Desmet (Waregem, 1931ko urtarrilaren 23a – 2012ko azaroaren 17a) flandriar txirrindularia izan zen.

## Palmaresa

1955
* Kortemark
1957
* Vichte
1958
* E3 Harelbeke
* 2. Belgikako Itzulian
* 3. Paris-Bruselan
* 4. Flandriako Tourrean
1959
* Belgikako Itzulia
* Waregem
* 4. Flèche Wallonnen
1960
* 2. Espainiako Vueltan
1961
* 2. Belgikako Itzulian eta etapa bat
* 3. Lieja-Bastogne-Liejan
* 8. Paris-Nizan eta etapa bat
* 8. Paris-Roubaixen
* 8. Flèche Wallonnen
* 10. Paris-Bruselan
1962
* Italiako Giroko etapa bat
* Frankfurteko Sari Nagusia
* 3. Gante-Wevelgemen
* 3. Week-end ardennais
* 4. Paris-Nizan
* 4. Flèche Wallonnen
* 5. Paris-Bruselan
* 8. Lombardiako Giroan
* 10. Italiako Giroan
1963
* 2. Elfstedenronden
* 2. Paris-Luxenburgon
* 2. Mendebaldeko Flandriako Hiru Egunetan
* 2. Paris-Luxenburgon
* 5. Paris-Roubaixen
* 5. Frantziako Tourrean
* 7. Stan Ockers Sarian
* 8. Flèche Wallonnen
* 8. Super Prestige Pernodean
* 9. Rund um den Henninger Turmean
1964
* Espainiako Vueltako etapa bat
1965
* Vichte
* 3. Nationale Sluitingsprijsean
1966
* Ouwegem
* 2. Luxenburgoko Tourrean
1967
* Brusela-Bievene
* 3. E3 Harelbeken
* 3. Romandiako Tourrean

## Kanpo estekak

Armand Desmet - ProCyclingStats
* Datuak: Q82212
* Multimedia: Armand Desmet / Q82212
# Marino Basso

Marino Basso (Caldogno, 1945eko ekainaren 1a) txirrindulari italiarra izan zen, profesionala 1966 eta 1978 artean. Bere kirol lorpenik handienak hiru Itzuli handietan lortu zituen, Italiako Giroan 15 etapa garaipen, Frantziako Tourrean 6 etapa garaipen eta Espainiako Vueltan beste 6 etapa garaipen lortuz. 1972an Munduko errepideko txapelketa lortu zuen.

## Palmaresa

1965
* Friuli Venezia Giulia Giroa
1966
* La Popolarissima
* Italiako Giroko etapa 1
* 3. Milan-Vignolan
1967
* Frantziako Tourreko 2 etapa
* 2. Pratoko Industria eta Merkataritza Sari Nagusian
1968
* Italiako Giroko etapa 1
* Milan-Vignola
* Sardiniako Giroko etapa 1
* 2. Paris-Luxenburgon
1969
* Italiako Giroko 4 etapa
* Frantziako Tourreko etapa 1
* Paris-Nizako etapa 1
* Tre Valli Varesine
* Piamonteko Giroa
* Campaniako Giroa
* Matteotti Saria
* 3. Milan-San Remon
* 3. Flandriako Tourrean
1970
* Frantziako Tourreko 3 etapa
* Italiako Giroko 2 etapa
* Luxenburgoko Tourreko etapa 1
* 3. Italiako errepide txirrindularitzako txapelketan
1971
* Italiako Giroko Puntukako sailkapena eta 3 etapa
* Tirreno-Adriatikoko etapa 1
* Milan-Vignola
* 3. Paris-Roubaixen
1972
* Munduko errepideko txapelketa
* Italiako Giroko etapa 1
* Bernocchi Kopa
* Sardiniako Giroa eta 2 etapa
* 3. Milan-San Remon
1973
* Italiako Giroko etapa 1
* Tirreno-Adriatikoko 2 etapa
* Milan-Vignola
* Argovia Kantonamenduko Sari Nagusia
* Genova-Niza
* 2. Sassari-Cagliarin
1974
* Italiako Giroko etapa 1
* Montelupo Sari Nagusia
* 3. Italiako errepide txirrindularitzako txapelketan
* 3. Siziliako Giroan
1975
* Espainiako Vueltako 6 etapa
1976
* Euskal Herriko Itzuliko 2 etapa
* Kataluniako Voltako etapa 1
1977
* Italiako Giroko etapa 1
* Placci Kopa
* Apuliako Giroko etapa 1
* 2. Milan-Vignolan
1978
* Mediterraneoko Tourreko etapa 1
* 2. Milan-Vignolan

## Sailkapen orokorra Itzuli Handietan

| Lasterketa | 1966 | 1967 | 1968 | 1969 | 1970 | 1971 | 1972 | 1973 | 1974 | 1975 | 1976 | 1977 | 1978 |
| Italiako Giroa | 48. | UT | 54. | 47. | UT | 42. | UT | 84. | 85. | UT | 84. | UT | UT |
| Frantziako Tourra | - | 64. | - | UT | 63. | - | 82. | - | - | - | - | - | - |
| Espainiako Vuelta | - | - | - | - | - | - | - | - | - | UT | - | - | - |
| Munduko txapelketa | - | 16. | - | 55. | 17. | 43. | 1. | 27. | UT | - | - | - | - |
-: ez zuen parte hartu UT: utzi, ez zuen amaitu

## Kanpo estekak

Marino Basso - ProCyclingStats
* Datuak: Q673600
* Multimedia: Marino Basso / Q673600
# Paris-Luxenburgo

Paris-Luxenburgo etapakako txirrindularitza lasterketa izan zen, Paris eta Luxenburgo hiriak lotzen zituena. 1963an sortua, 1970ean jokatu zen azken ekitaldia.

## Palmaresa

| Urtea | Garailea | Bigarrena | Hirugarrena |
| 1963 | Rudi Altig | Armand Desmet | Raymond Poulidor |
| 1964 | Rik Van Looy | Jean Stablinski | Edgard Sorgeloos |
| 1965 | Jean Stablinski | Guido Reybrouck | Edward Sels |
| 1966 | Anatole Novak | Hubert Harings | Winfried Bölke |
| 1967 | Jan Janssen | Georges Van Coningsloo | Bernard Guyot |
| 1968 | Michele Dancelli | Marino Basso | Felice Gimondi |
| 1969 | Eddy Merckx | Felice Gimondi | Roger De Vlaeminck |
| 1970 | Erik De Vlaeminck | Guido Reybrouck | Giacinto Santambrogio |

## Kanpo estekak

* Paris-Luxenburgo - Memoire-du-cyclisme.eu
* Datuak: Q2014341
# Kiana (Alaska)

Kiana (iñupiaqeraz: Katyaaq) Ameriketako Estatu Batuetako hiri bat da. Northwest Arctic Boroughn dago, Alaska estatuan. 447 biztanle ditu, 0,482353 kilometro koadroko azaleran banatuta.

## Erreferentziak

* ↑ (Ingelesez) «Alaska Native Place Names» www.uaf.edu (Noiz kontsultatua: 2023-07-03).

## Ikus, gainera

* Northwest Arctic Borough

## Kanpo estekak

* Datuak: Q79730
# Kivalina (Alaska)

Kivalina (iñupiaqeraz: Kivaliñiq) Ameriketako Estatu Batuetako hiri bat da. Northwest Arctic Boroughn kokatuta dago, Alaska estatuan. 444 biztanle ditu, 10,258821 kilometro koadroko azaleran banatuta.

## Erreferentziak

* ↑ (Ingelesez) «Alaska Native Place Names» www.uaf.edu (Noiz kontsultatua: 2023-07-03).

## Ikus, gainera

* Northwest Arctic Borough

## Kanpo estekak

* Datuak: Q80133
* Multimedia: Kivalina, Alaska / Q80133